mahayana-sutraer
Store norske leksikon,Religion og filosofi,Religioner og livssyn,Buddhisme
En mahayana-sutra er en buddhistisk tekst som påberoper seg å inneholde Buddhas prekener og lære (dharma), og dermed kanonisk status, og som fremmer ulike doktrinære og filosofiske standpunkter som kjennetegner mahayana-buddhismen.
Mahayana-sutraene ble hovedsakelig forfattet i India fra det første århundre fvt. og utover det første årtusen evt. De skiller seg på mange punkter vesentlig fra de sutra-tekstene som anerkjennes av de tidlige buddhistiske skolene — som Theravada-skolen, hvis sutra-tekster er bevart i denne skolens Tripitaka — spesielt i sitt syn på Buddha, buddhismens frelsesmål og visse filosofiske doktriner. Les mer i Store norske leksikon mahayana buddhisme – litteratur Litteratur Braarvig, Jens, red.: Lotussutraen : og andre tekster fra mahayana-buddhismen, 2003, isbn 82-525-5188-2, Finn boken